Document ID: 32006D0931

A BIZOTTSÁG HATÁROZATA
(2006. december 14.)
a 2006/698/EK határozatnak az alkalmazási időszak kiterjesztése tekintetében történő módosításáról
(az értesítés a C(2006) 5783. számú dokumentummal történt)
(EGT vonatkozású szöveg)
(2006/931/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdésének b) pontjára,
mivel:
(1)
A Brazíliából behozott, emberi fogyasztásra szánt halászati termékekre alkalmazandó rendkívüli intézkedésekről szóló, 2006. október 16-i 2006/698/EK bizottsági határozat (2)2006. december 31-én lejár.
(2)
A brazil hatóságok a közelmúltban intézkedéseket hoztak a halászati termékek kezelésében jelentkező higiéniai hiányosságokkal kapcsolatban, amelyekre a közösségi ellenőrzés mutatott rá.
(3)
Ezen intézkedések végrehajtásának ellenőrzése céljából azonban szükség van további közösségi ellenőrzésre Brazíliában.
(4)
A fogyasztók egészségének védelme érdekében szükségszerű a 2006/698/EK határozattal előírt intézkedéseket addig fenntartani, amíg megerősítést nyer, hogy a brazil hatóságok által hozott intézkedések megszüntették a feltárt hiányosságokat.
(5)
A 2006/698/EK határozatot ezért ennek megfelelően módosítani kell.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2006/698/EK határozat 6. cikkében a „2006. december 31-ig” időpont helyébe a „2007. június 30-ig” időpont lép.
2. cikk
Ennek a határozatnak a tagállamok a címzettjei.
Kelt Brüsszelben, 2006. december 14-én.

Labels: 0
3
18
6